pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 28 มิถุนายน 2563
วันอาทิตย์ที่ 28 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่28 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 0 ราย ไม่มีผู้ป่วยกลับบ้านได้ ทําให้มีผู้ป่วยกลับบ้านสะสม 3,053 ราย หรือคิดเป็นร้อยละ 96.55 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 51 ราย หรือร้อยละ 1.61 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,162 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์ผู้ติดเชื้อไวรัสโคโรนา 2019 ทั่วโลกวันนี้ (28 มิถุนายน 2563 เวลา 10.00 น.) มีผู้ติดเชื้อรายใหม่รวม 10,081,545 ราย เพิ่มขึ้นจากเมื่อวาน 176,582 ราย โดยประเทศที่มีอัตราการเพิ่มจํานวนผู้ติดเชื้อรายใหม่สูงสุด 3 อันดับแรก คือ สหรัฐอเมริกา บราซิล และอินเดีย ส่วนในทวีปเอเชียจํานวนผู้ติดเชื้อสะสมสูงสุด คือ ประเทศอินเดีย ปากีสถาน และบังคลาเทศ ตามลําดับ ซึ่งประเทศไทยอยู่ในอันดับ 95 ของโลก
สําหรับรายงานผู้ติดเชื้อรายใหม่ของประเทศไทยขณะนี้ ยังคงเป็นคนไทยที่เดินทางกลับจากต่างประเทศและเข้ากักตัวเพื่อเฝ้าระวังอาการในสถานที่รัฐจัดให้ ตั้งแต่วันที่ 3 เมษายน – 27 มิถุนายน 2563 มีจํานวนสะสม 47,948 ราย ในจํานวนนี้พบผู้ติดเชื้อ 225 ราย รักษาหาย 174 ราย เหลือผู้ป่วยที่ยังรักษาอยู่ในโรงพยาบาล 51 ราย โดยประเทศที่คนไทยเดินทางกลับมาและพบผู้ติดเชื้อสูงสุด คือ อินโดนีเซีย คูเวต ซาอุดิอาระเบีย สหรัฐอาหรับเอมิเรตส์ และอินเดีย ตามลําดับ
อย่างไรก็ตามแม้ว่าไม่มีรายงานผู้ติดเชื้อในประเทศมาระยะหนึ่งแล้ว ขอให้ประชาชนอย่าประมาท “การ์ดอย่าตก” ต้องเข้มงวดการป้องกันตัวเอง หน้ากากอนามัย/หน้ากากผ้ามีความจําเป็นที่ต้องใส่และพกติดตัวตลอดเวลา ล้างมือบ่อยๆ เว้นระยะห่างและหลีกเลี่ยงการเข้าไปอยู่ในที่แออัดมีคนรวมกันจํานวนมาก กรณีที่ไม่สามารถเว้นระยะห่างได้ให้หลีกเลี่ยงการพูดคุยและสวมใส่หน้ากากตลอดเวลา และหมั่นสังเกตอาการป่วยของตนเอง หากป่วยไม่ออกนอกบ้านไปในที่สาธารณะ นอกจากนี้ ผู้ให้บริการ เช่น ห้างร้าน หน่วยงาน ศูนย์เด็กเล็ก โรงเรียนนานาชาติ สถาบันกวดวิชา กองถ่าย ยังคงต้องเข้มมาตรการป้องกันโรคต่อไป ช่วงนี้สภาพอากาศเปลี่ยนแปลงบ่อย อาจป่วยเป็นหวัดได้ง่ายขอให้ทุกคนดูแลสุขภาพให้แข็งแรง ทําร่างกายให้อบอุ่น นอนหลับพักผ่อนให้เพียงพอ และรับประทานอาหารให้ครบ 5 หมู่ ร่วมกับการใส่หน้ากาก ล้างมือบ่อยๆ จะช่วยป้องกันโรคได้ ทั้งนี้ หากพบคนป่วยไข้หวัด ตั้งแต่ 5 คนขึ้นไปภายใน 1 สัปดาห์ในสถานที่เดียวกัน ให้รีบแจ้งหน่วยงานสาธารณสุขในพื้นที่ เพื่อสอบสวนหาสาเหตุการป่วย และควบคุมป้องกันโรค
***********************************28 มิถุนายน 2563
รัฐบาลไทย-ข่าวทำเนียบรัฐบาล-สั่งจนท. ศูนย์ PIPO เข้มตรวจแรงงานประมงทะเล พบค้ามนุษย์ดำเนินคดีทันที
วันศุกร์ที่ 29 มิถุนายน 2561
สั่งจนท. ศูนย์ PIPO เข้มตรวจแรงงานประมงทะเล พบค้ามนุษย์ดําเนินคดีทันที
กรมสวัสดิการและคุ้มครองแรงงาน สั่งเจ้าหน้าที่ศูนย์ PIPO 22 จังหวัดชายทะเล ตรวจเข้มแรงงานในงานประมงทะเล หากพบความผิดเกี่ยวกับค้ามนุษย์ด้านแรงงาน หรือใช้เด็กอายุต่ํากว่า 18 ปี ทํางานให้ดําเนินคดีทันที
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า การดําเนินการในการป้องกันและแก้ปัญหาการค้ามนุษย์ด้านแรงงาน การใช้แรงงานบังคับและแรงงานประมงผิดกฎหมาย ถือเป็นนโยบายเร่งด่วนประการหนึ่งของพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กสร.ในฐานะหน่วยงานรับผิดชอบหลัก ได้ดําเนินการควบคู่ทั้งในเรื่องของการสร้างความรู้ ความเข้าใจ และการบังคับใช้กฎหมาย ทั้งนี้เพื่อให้การตรวจแรงงานและการดําเนินคดีในงานประมงทะเลเป็นไปด้วยความรวดเร็ว มีประสิทธิภาพ และเป็นไปในทิศทางเดียวกัน กสร.ได้ออกระเบียบกรมสวัสดิการและคุ้มครองแรงงานว่าด้วยการตรวจแรงงาน และการดําเนินคดีอาญาผู้กระทําความผิดตามกฎกระทรวงว่าด้วยการคุ้มครองแรงงานในงานประมงทะเล พ.ศ. 2561 ซึ่งระเบียบดังกล่าวได้กําหนดแนวทางการดําเนินการของเจ้าหน้าที่ ซึ่งปฏิบัติงานอยู่ ณ ศูนย์ควบคุมการแจ้งเรือเข้า-ออก (PIPO) ใน 22 จังหวัดชายฝั่งทะเล ทั้งในการตรวจแรงงาน และการดําเนินการกรณีพบการไม่ปฏิบัติตามกฎหมายโดยคํานึงถึงความหนักเบาของฐานความผิด เช่น พบความผิดเกี่ยวกับการค้ามนุษย์ หรือการจ้างเด็กอายุต่ํากว่า 18 ปี เข้าทํางาน ให้ดําเนินการร้องทุกข์กล่าวโทษต่อพนักงานสอบสวนทันที ทั้งนี้เพื่อให้การคุ้มครองแรงงานในกิจการประมงทะเลเป็นไปอย่างมีประสิทธิภาพ และลูกจ้างได้รับการคุ้มครองสิทธิโดยเร็ว
อธิบดี กสร. กล่าวเพิ่มเติมว่า ขอฝากเตือนไปยังนายจ้างให้ศึกษาและปฏิบัติตามกฎหมาย อย่างเคร่งครัด หากมีข้อสงสัยสอบถามได้ที่ กองคุ้มครองแรงงาน โทรศัพท์ 0 2245 7170 สํานักงานสวัสดิการและคุ้มครองแรงงานจังหวัด 22 จังหวัด ที่ศูนย์ควบคุมการแจ้งเรือเข้า-ออก (PIPO) ตั้งอยู่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกับ กระทรวงสาธารณสุข ลงนามความร่วมมือเตรียมยกเลิกกระท่อม พร้อมพิจารณาปลดกัญชาจากบัญชียาเสพติด
วันอาทิตย์ที่ 29 ธันวาคม 2562
กระทรวงยุติธรรม ร่วมกับ กระทรวงสาธารณสุข ลงนามความร่วมมือเตรียมยกเลิกกระท่อม พร้อมพิจารณาปลดกัญชาจากบัญชียาเสพติด
กระทรวงยุติธรรม ร่วมกับ กระทรวงสาธารณสุข ลงนามความร่วมมือเตรียมยกเลิกกระท่อม พร้อมพิจารณาปลดกัญชาจากบัญชียาเสพติด
ในวันศุกร์ที่ ๒๗ ธันวาคม ๒๕๖๒ เวลา ๑๐.๐๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม ลงนามบันทึกข้อตกลงว่าด้วยความร่วมมือ (MOU) ในการดําเนินการเพื่อยกเลิกพืชกระท่อมจากยาเสพติดให้โทษ และบันทึกข้อตกลงว่าด้วยความร่วมมือในการดําเนินการเพื่อพิจารณายกเลิกพืชกัญชาจากยาเสพติดให้โทษ ร่วมกับ นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เพื่อวางรากฐานการศึกษาและวิเคราะห์แนวทางและผลกระทบที่อาจเกิดขึ้นในมิติต่าง ๆ อย่างรอบด้าน ให้ประเทศไทยสามารถใช้ประโยชน์จากพืชกระท่อมและพืชกัญชาได้อย่างมีประสิทธิภาพ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายนิยม เติมศรีสุข เลขาธิการ ป.ป.ส. พร้อมด้วยผู้บริหารกระทรวงยุติธรรม กระทรวงสาธารณสุข และผู้แทนจากหน่วยงานภาคีที่เกี่ยวข้อง ร่วมเป็นสักขีพยาน
สําหรับบันทึกข้อตกลงฯ เพื่อยกเลิกพืชกระท่อม และพิจารณายกเลิกพืชกัญชาจากยาเสพติดให้โทษ เป็นการกําหนดขอบเขตความร่วมมือระหว่าง ๒ กระทรวง โดยเน้นพิจารณา เสนอแนะแนวทาง รวมถึงรวบรวมข้อมูลกฎหมายและข้อมูลทางวิชาการเสนอต่อรัฐบาลเพื่อประกอบการเสนอร่างกฎหมายเพื่อการยกเลิกพืชกระท่อมจากยาเสพติด นอกจากนี้ยังศึกษาสภาพปัญหา แนวทางการยกเลิกพืชกัญชาจากกฎหมายเพื่อประโยชน์ทางการแพทย์ อีกทั้งพิจารณา ให้ความเห็นแนวทางการสนับสนุนให้บุคลากรทางการแพทย์และประชาชนใช้ยาจากพืชกัญชาอย่างถูกต้อง ตลอดจนมาตรการการควบคุมที่เหมาะสมกับประเทศไทย
ทั้งนี้การบูรณาการความร่วมมือในการยกเลิกพืชกระท่อม และพิจารณาถอดกัญชาออกจากบัญชียาเสพติด เป็นไปตามที่รัฐบาลมีนโยบายเร่งด่วนในการศึกษาวิจัยและพัฒนาเทคโนโลยีการใช้กัญชา กัญชง และพืชสมุนไพรในทางการแพทย์ อุตสาหกรรมทางการแพทย์ และผลิตภัณฑ์อื่น ๆ เพื่อสร้างโอกาสทางเศรษฐกิจและสร้างรายได้ของประชาชน โดยกระทรวงยุติธรรม ในฐานะหน่วยงานที่รับผิดชอบด้านการบังคับใช้กฎหมาย ยืนยันกําหนดกลไกการดําเนินงานอย่างรัดกุม เพื่อไม่ให้เกิดผลกระทบกับประชาชนในทุก ๆ มิติ
รัฐบาลไทย-ข่าวทำเนียบรัฐบาล-กสร. ลงพื้นที่ติดตามเลิกจ้างลูกจ้างมิตซูบิชิ อิเล็คทริค
วันศุกร์ที่ 17 เมษายน 2563
กสร. ลงพื้นที่ติดตามเลิกจ้างลูกจ้างมิตซูบิชิ อิเล็คทริค
กรมสวัสดิการและคุ้มครองแรงงาน ลงพื้นที่ติดตามสถานการณ์เลิกจ้างลูกจ้างมิตซูบิชิ อิเล็คทริคฯ ชลบุรี เผยลูกจ้างได้รับค่าชดเชย ค่าบอกกล่าวล่วงหน้ากว่า 41 ล้านบาทเรียบร้อยแล้ว ด้านนายจ้างเตรียมจ่ายค่าจ้าง 20 เม.ย.63
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีบริษัท มิตซูบิชิ อิเล็คทริค คอนซูเมอร์ โปรดักส์ (ประเทศไทย) จํากัด ประกาศเลิกจ้างลูกจ้าง จํานวน 1,000 คน ว่า จากการตรวจสอบข้อเท็จจริงพบว่า บริษัทดังกล่าวมีสํานักงานใหญ่ตั้งอยู่ที่จังหวัดชลบุรี ประกอบกิจการผลิตเครื่องปรับอากาศสําเร็จรูปและผลิตชิ้นส่วนเครื่องปรับอากาศ มีลูกจ้างโดยตรง 2,500 คน และมีลูกจ้างรับเหมาค่าแรงอีก 2,600 คน ซึ่งการเลิกจ้างครั้งนี้เป็นการเลิกจ้างลูกจ้างรับเหมาค่าแรงจากบริษัทรับเหมาค่าแรง 7 บริษัท จํานวนลูกจ้าง รวม 1,119 คน และให้มีผลทันทีโดยเริ่มตั้งแต่วันที่ 16 เมษายน 2563 ทั้งนี้ บริษัทแจ้งว่าได้กําหนดจ่ายค่าชดเชยและค่าบอกกล่าวล่วงหน้าเป็นเงินรวมทั้งสิ้นกว่า 41 ล้านบาท โดยโอนเข้าบัญชีธนาคารของลูกจ้าง ทุกรายที่ถูกเลิกจ้าง ซึ่งขณะนี้ลูกจ้างได้รับเงินดังกล่าวเรียบร้อยแล้ว และจะจ่ายค่าจ้างในวันที่ 20 เมษายน 2563 โดยการโอนเข้าบัญชีธนาคารลูกจ้างเช่นกัน
อธิบดีกสร. กล่าวต่อว่า กสร. ได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานจังหวัดชลบุรีลงพื้นที่ไปพูดคุยกับนายจ้าง ลูกจ้าง พร้อมทั้งชี้แจงสิทธิหน้าที่ตามกฎหมายให้แก่นายจ้างลูกจ้างได้ทราบเรียบร้อยแล้ว อย่างไรก็ตาม กสร.ได้สั่งการให้พนักงานตรวจแรงงานติดตามสถานการณ์ดังกล่าวอย่างใกล้ชิด โดยให้ตรวจสอบกับลูกจ้างว่าได้รับค่าจ้างถูกต้องหรือไม่ หากพบว่าไม่ถูกต้องให้ดําเนินการให้ความช่วยเหลือลูกจ้างทันที พร้อมทั้งให้ประสานหน่วยงานที่เกี่ยวข้อง ได้แก่ กรมการจัดหางานในการจัดหางานใหม่ทดแทน กรมพัฒนาฝีมือแรงงานกรณีที่ลูกจ้างต้องการฝึกอาชีพและสํานักงานประกันสังคมในการดูแลสิทธิประโยชน์ของลูกจ้างด้วย
รัฐบาลไทย-ข่าวทำเนียบรัฐบาล-“พาณิชย์” เผยล่าสุดยอดเพิ่มเป็น 369 ราย ...พบชาวกัมพูชา ขายหน้ากากอนามัย เจลล้างมือและแอลกอฮอล์ไม่ปิดป้ายแสดงราคาขายและขายแพงเกินจริง….
วันอังคารที่ 21 เมษายน 2563
“พาณิชย์” เผยล่าสุดยอดเพิ่มเป็น 369 ราย ...พบชาวกัมพูชา ขายหน้ากากอนามัย เจลล้างมือและแอลกอฮอล์ไม่ปิดป้ายแสดงราคาขายและขายแพงเกินจริง....
นายสุพพัต  อ่องแสงคุณ โฆษกกระทรวงพาณิชย์และศูนย์ปฏิบัติการด้านการควบคุมสินค้า (ศปส)  ฝ่ายสร้างการรับรู้และประชาสัมพันธ์เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์           ของกระทรวงพาณิชย์ว่า
ณ วันที่ 20 เม.ย.2563 ที่ผ่านมากระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตาม พ.ร.บ.ว่าด้วยราคาสินค้าและบริการ พ.ศ.2542 โดยสามารถจับกุมผู้กระทําความผิดกรณีหน้ากากอนามัยเพิ่ม 3 ราย แบ่งเป็น กรุงเทพฯ 1 ราย พบเป็นร้ายขายยาจําหน่ายแอลกอฮอล์ 70 % ขนาด 450 มล. กระทําความผิดข้อหาจําหน่ายแอลกอฮอล์โดยไม่ปิดป้ายแสดงราคาตามมาตรา 28 ในต่างจังหวัด 2 ราย ได้แก่ จังหวัดขอนแก่น 1 ราย เจ้าหน้าที่ได้ทําการล่อซื้อและจับกุมร้านค้าจําหน่ายหน้ากากอนามัยผ่าน ทางเฟซบุ๊ก 1 ราย พบของกลางเป็นหน้ากากอนามัยยี่ห้อต่างๆ นําเข้า จากต่างประเทศ บรรจุกล่องละ 50 ชิ้น ในราคากล่องละ 700 – 800 บาท (เฉลี่ยชิ้นละ14 – 16 บาท) จํานวน 809 กล่อง รวม 40,450 ชิ้น แจ้งข้อหากระทําความผิดจําหน่ายหน้ากากอนามัยอนามัยสูงเกินราคาที่กําหนด และแพงเกินสมควร ตามมาตรา 25 และมาตรา 29 และจังหวัดราชบุรี 1 ราย โดยการล่อซื้อและจับกุมผู้จําหน่ายชาวกัมพูชา พบของกลางเป็นหน้ากากอนามัย บรรจุกล่องละ 50 ชิ้น จํานวน 282 กล่อง (รวม 14,100 ชิ้น) นอกจากนี้ยังพบสเปย์แอลกอฮอล์ 75 % ขนาด 150 มล. จํานวน 70 ขวด แอลกอฮอล์ ขนาด 150 มล. จํานวน 42 ขวด และเจลล้างมือชนิดหลอด ขนาด 50 มล. จํานวน 48 หลอด แจ้งข้อหากระทําความผิดจําหน่ายหน้ากากอนามัย เจลล้างมือ และแอลกอออล์ โดยไม่ปิดป้ายแสดงราคาและจําหน่ายในราคาสูงเกินสมควร ตามมาตรา 28 และมาตรา 29
โดยสถิติการจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์ มียอดรวมเพิ่มขึ้นเป็น 369 ราย แยกเป็นกรุงเทพฯ 169 ราย และต่างจังหวัด 200 ราย
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา26 ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา28 ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาทและมาตรา 29ข้อหาขายแพงเกินสมควรมีอัตราโทษจําคุกไม่เกิน 7 ปีปรับไม่เกิน 1.4 แสนบาท หรือทั้งจําทั้งปรับ
นายสุพพัตกล่าวว่า อยากเตือนประชาชนอย่ากักตุนสินค้า หรือค้ากําไรเกินควร ไม่ว่าจะเป็นสินค้าหน้ากากอนามัย เจลล้างมือและแอลกอฮอล์ รวมถึงสินค้าจําเป็นอื่น ๆ ในช่วงสถานการณ์การแพร่ระบาดของเชื้อไวรัสโควิด –19 ซึ่งถือเป็นการเอารัดเอาเปรียบประชาชน หากพบมีการกระทําความผิดตาม พ.ร.บ.ว่าด้วยราคาสินค้าและบริการ กระทรวงพาณิชย์จะดําเนินคดีตามกฎหมายทันที และจะติดตามตรวจสอบ จับกุม อย่างต่อเนื่อง “หากประชาชนพบเห็นการกักตุนหรือค้ากําไรเกินควร ร้องเรียนได้ทันทีที่สายด่วนกรมการค้าภายใน 1569และ ในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด” นายสุพพัตกล่าว
รัฐบาลไทย-ข่าวทำเนียบรัฐบาล-โรงพยาบาลตรัง พัฒนาการให้บริการ ด้วย “Smart Hospital” ใช้เทคโนโลยีเพิ่มความคล่องตัว ช่วยลดรอคอย
วันพฤหัสบดีที่ 6 กันยายน 2561
โรงพยาบาลตรัง พัฒนาการให้บริการ ด้วย “Smart Hospital” ใช้เทคโนโลยีเพิ่มความคล่องตัว ช่วยลดรอคอย
โรงพยาบาลตรัง ยกระดับคุณภาพการให้บริการประชาชนด้วย Smart Hospital ใช้เทคโนโลยีพัฒนาระบบบริหารจัดการ สร้างความแม่นยํา เพิ่มความคล่องตัว ช่วยลดขั้นตอนการทํางาน ลดระยะเวลาการรอคอย และสามารถนําข้อมูลผู้ป่วยมาใช้ได้ทันเวลา
โรงพยาบาลตรัง ยกระดับคุณภาพการให้บริการประชาชนด้วย Smart Hospital ใช้เทคโนโลยีพัฒนาระบบบริหารจัดการ สร้างความแม่นยํา เพิ่มความคล่องตัว ช่วยลดขั้นตอนการทํางาน ลดระยะเวลาการรอคอย และสามารถนําข้อมูลผู้ป่วยมาใช้ได้ทันเวลา
วันนี้ (6 กันยายน 2561) ที่โรงพยาบาลตรัง อ.เมือง จ.ตรัง แพทย์หญิงจิรวรรณ อารยะพงษ์ ผู้อํานวยการโรงพยาบาลตรัง ให้สัมภาษณ์ว่า ด้วยโรงพยาบาลตรังเป็นโรงพยาบาลที่มีขนาดใหญ่ ในแต่ละวันมีผู้ป่วยใช้บริการ เป็นจํานวนมาก จึงเล็งเห็นความสําคัญของการพัฒนาที่จะช่วยลดความแออัด และทําให้เกิดความคล่องตัว ทั้งด้านการใช้บริการของผู้ป่วยและการให้บริการของเจ้าหน้าที่ จึงได้ดําเนินการตามวิสัยทัศน์ของกระทรวงสาธารณสุข ด้วยการใช้ ระบบ Internet of Things (IOT) พัฒนาการให้บริการประชาชนและผู้ป่วยที่เข้ารับบริการด้วยเทคโนโลยีดิจิทัลในโรงพยาบาล ผลที่ได้พบว่าสามารถให้บริการทําบัตรแก่ผู้เข้ารับบริการได้อย่างรวดเร็ว จํานวนถึง 2,000 – 2,200 คนต่อวัน ลดขั้นตอนการดําเนินงาน ลดระยะเวลาการรอคอย เพิ่มความสะดวก รวดเร็ว และสามารถประมวลผล ให้เจ้าหน้าที่นําข้อมูลใช้บริหารจัดการได้ทันเวลา
โดยในการปรับระบบการดําเนินงานนั้น โรงพยาบาลตรัง ได้ยกเลิกการใช้บัตรผู้ป่วยแบบกระดาษ (OPD Card) เป็นการบันทึกข้อมูลผู้ป่วยด้วยระบบคอมพิวเตอร์ และจัดเก็บข้อมูลเก่าของผู้ป่วยด้วยการสแกนเอกสาร (Scan) ลงในฐานข้อมูลของโรงพยาบาล ที่สามารถเชื่อมโยงข้อมูลใหม่และเก่าเข้าด้วยกัน เป็นไปตามนโยบาย “โรงพยาบาลไร้กระดาษ” (Paperless) ของกระทรวงสาธารณสุข โดยจัดเก็บข้อมูลผู้ป่วยในรูปแบบอิเล็กทรอนิกส์ ทําให้เข้าถึงข้อมูลได้ง่าย ช่วยลดปริมาณการใช้กระดาษ ลดค่าใช้จ่ายกระดาษและหมึกพิมพ์ และลดพื้นที่สําหรับการจัดเก็บเอกสาร นอกจากนี้ ยังพัฒนาระบบลงทะเบียนผู้ป่วยด้วย “ตู้อัจฉริยะ” (Kiosks) เครื่องมือที่ถูกออกแบบให้ช่วยอํานวยความสะดวก เพื่อลดเวลาของการรอคอยการลงทะเบียน มีความแม่นยําและเชื่อมโยงกับฐานข้อมูลของโรงพยาบาล โดยลักษณะการทํางานของตู้อัจฉริยะ สามารถลงทะเบียนผู้ป่วยใหม่ – รับบัตรคิวอัตโนมัติ – ตรวจสอบนัด – ตรวจสอบสิทธิการรักษา และมีระบบการแจ้งเตือนหากถึงคิวการรับบริการและ การรับยา ผ่านแอปพลิเคชันไลน์ (Line) โดยผู้ป่วยไม่จําเป็นต้องนั่งรอ รวมถึงจะมีการเตือนล่วงหน้า 1 วัน ก่อนถึงวันนัด นอกจากนี้ระบบยังสามารถให้บริการเผยแพร่ข้อมูลข่าวสารเกี่ยวกับสุขภาพและข่าวสารที่เกี่ยวข้องได้อีกด้วย
ทั้งนี้ ผลของการดําเนินงานพัฒนาและใช้เทคโนโลยีดังกล่าว ช่วยลดการรอคอยการลงทะเบียน ลดการ รอคอยหน้าห้องตรวจได้เร็วขึ้น ผู้ป่วยสามารถบริหารจัดการเวลาระหว่างรอพบแพทย์ได้ และแพทย์สามารถตรวจผู้ป่วยได้เสร็จก่อนเวลาที่กําหนด เนื่องจากกระบวนการเป็นไปอย่างคล่องตัว และมีการประมวลผลข้อมูลอย่างทันท่วงที
**************************** 6 กันยายน 2561
รัฐบาลไทย-ข่าวทำเนียบรัฐบาล-นักเรียนชั้นมัธยมศึกษาปีที่ ๓ จากโรงเรียนประชาราษฎร์บำเพ็ญ เขตห้วยขวาง กรุงเทพฯ เข้าชมนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 21 สิงหาคม 2563
นักเรียนชั้นมัธยมศึกษาปีที่ ๓ จากโรงเรียนประชาราษฎร์บําเพ็ญ เขตห้วยขวาง กรุงเทพฯ เข้าชมนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นักเรียนชั้นมัธยมศึกษาปีที่ ๓ จากโรงเรียนประชาราษฎร์บําเพ็ญ เขตห้วยขวาง กรุงเทพฯ เข้าชมนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓
วันที่ ๒๐ สิงหาคม ๒๕๖๓ เวลา ๐๙.๐๐ น. นักเรียนชั้นมัธยมศึกษาปีที่ ๓ จากโรงเรียนประชาราษฎร์บําเพ็ญ เขตห้วยขวาง กรุงเทพฯ เข้าชมนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ ซึ่งกระทรวงวัฒนธรรมจัดขึ้น ณ บริเวณโถงชั้น ๑ อาคารวัฒนธรรมวิศิษฏ์ กระทรวงวัฒนธรรม จนถึงวันที่ ๓๑ สิงหาคม ๒๕๖๓ โดยมีสถานศึกษาในเขตกรุงเทพฯ สนใจเข้าชมอย่างต่อเนื่อง
หากสถานศึกษาหรือผู้สนใจจะนํานักเรียน นักศึกษาเข้าชม ติดต่อได้ที่นางเปรมฤทัย มโนทิพย์ เบอร์โทร ๐๖-๓๒๑๓-๐๔๘๘
รัฐบาลไทย-ข่าวทำเนียบรัฐบาล-รมว.วธ.เข้าถวายเครื่องสักการะที่หน้าพระรูป และลงนามถวายสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ ๒๖ มิถุนายน ๒๕๖๓
วันศุกร์ที่ 26 มิถุนายน 2563
รมว.วธ.เข้าถวายเครื่องสักการะที่หน้าพระรูป และลงนามถวายสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ ๒๖ มิถุนายน ๒๕๖๓
นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าถวายเครื่องสักการะที่หน้าพระรูป และลงนามถวายสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ ๒๖ มิถุนายน ๒๕๖๓ ณ วัดราชบพิธสถิตมหาสีมาราม
วันที่ ๒๖ มิถุนายน ๒๕๖๓ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม และผู้บริหารระดับสูงกระทรวงวัฒนธรรม เข้าถวายเครื่องสักการะที่หน้าพระรูป และลงนามถวายสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสวันคล้ายวันประสูติ ๒๖ มิถุนายน ๒๕๖๓ ณ วัดราชบพิธสถิตมหาสีมาราม เขตพระนคร กรุงเทพฯ ในการนี้ รัฐมนตรีว่าการกระทรวงวัฒนธรรมนําคณะผู้บริหารกระทรวงวัฒนธรรม เข้ากราบสักการะสมเด็จพระมหาวีรวงศ์ (สุชิน อคฺคชิโน) ผู้ช่วยเจ้าอาวาสวัดราชบพิธสถิตมหาสีมารามราชวรวิหาร
รัฐบาลไทย-ข่าวทำเนียบรัฐบาล-“ยุติธรรม” ร่วมลงนามบันทึกข้อตกลงความร่วมมือการประกอบธุรกิจประกันภัย (คปภ.)
วันพุธที่ 30 พฤษภาคม 2561
“ยุติธรรม” ร่วมลงนามบันทึกข้อตกลงความร่วมมือการประกอบธุรกิจประกันภัย (คปภ.)
“ยุติธรรม” ร่วมลงนามบันทึกข้อตกลงความร่วมมือการประกอบธุรกิจประกันภัย (คปภ.)
ในวันพุธที่ ๓๐ พฤษภาคม ๒๕๖๑ เวลา ๑๔.๐๐ น.
ณ ห้องประชุมชั้น ๒ สถาบันวิทยาการประกันภัยระดับสูง
สํานักงานคณะกรรมการกํากับและส่งเสริมการประกอบธุรกิจประกันภัย (คปภ.)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.)
ร่วมลงนามบันทึกข้อตกลงความร่วมมือการประกอบธุรกิจประกันภัย (คปภ.)
เพื่อให้กระทรวงยุติธรรม โดยกรมคุ้มครองสิทธิและเสรีภาพและสํานักงาน คปภ. เกิดความร่วมมือ
ในด้านการอํานวยความเป็นธรรมในสังคมและแก้ไขความเดือดร้อน รวมถึงให้ความช่วยเหลือเยียวยาประชาชนซึ่งตกเป็นผู้เสียหายในคดีอาญาให้ได้รับความช่วยเหลือเยียวยาตามกฎหมาย เพื่อเป็นการส่งเสริมความรู้ ความเข้าใจ เกี่ยวกับสิทธิประโยชน์ด้านการประกันภัยและสิทธิประโยชน์ตามพระราชบัญญัติ
ค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙)
โอกาสนี้ ปลัดกระทรวงยุติธรรม กล่าวตอนหนึ่งว่า กระทรวงยุติธรรมโดยกรมคุ้มครองสิทธิและเสรีภาพ
ได้ดําเนินงานร่วมกับสํานักงาน คปภ. มาอย่างต่อเนื่อง โดยบันทึกข้อตกลงความร่วมมือฯ ฉบับนี้เป็นฉบับที่ ๓
ซึ่งที่ผ่านมาผู้เสียหายในคดีจราจรที่มาขอรับความช่วยเหลือมีจํานวนเพิ่มขึ้น คิดเป็นร้อยละ ๖๐
ของผู้ขอรับความช่วยเหลือ จึงมีความจําเป็นอย่างยิ่งที่จะต้องอาศัยความร่วมมือกับทางสํานักงาน คปภ.
เพื่อส่งเสริมความรู้และสิทธิประโยชน์ด้านการประกันภัยด้านการเงินและนําข้อมูลข้อกฎหมาย
รวมถึงการประกันภัยต่าง ๆ ที่เกี่ยวข้อง อาทิ การประกันภัยรถภาคบังคับ (พ.ร.บ.)
โดยเฉพาะการแลกเปลี่ยนข้อมูลร่วมกันระหว่าง ๒ หน่วยงาน ซึ่งการเชื่อมโยงข้อมูลดังกล่าว
จะส่งผลให้กลไกการพิจารณาจ่ายเงินเพิ่มเติมหรือการลดความซ้ําซ้อนในการจ่ายเงินชดเชย
สามารถดําเนินการได้อย่างรวดเร็วและเกิดประโยชน์ต่อประชาชนมากยิ่งขึ้น
รัฐบาลไทย-ข่าวทำเนียบรัฐบาล-โครงการบ้านเพื่อผู้มีรายได้น้อยใกล้เส้นทางรถไฟฟ้า
วันพุธที่ 25 เมษายน 2561
โครงการบ้านเพื่อผู้มีรายได้น้อยใกล้เส้นทางรถไฟฟ้า
รัฐบาลอนุมัติโครงการพัฒนาที่อยู่อาศัยตามแนวเส้นทางรถไฟฟ้าสายสีเขียวเข้ม หมอชิต-สะพานใหม่-คูคต
โครงการบ้านเพื่อผู้มีรายได้น้อยใกล้เส้นทางรถไฟฟ้า
ต่อจากนี้ไป ขอเชิญรับฟังไทยคู่ฟ้า ครับ
โครงการบ้านเพื่อผู้มีรายได้น้อยใกล้เส้นทางรถไฟฟ้า ต่อจากนี้ไป ขอเชิญรับฟังไทยคู่ฟ้า ครับ รัฐบาลอนุมัติโครงการพัฒนาที่อยู่อาศัยตามแนวเส้นทางรถไฟฟ้าสายสีเขียวเข้ม หมอชิต-สะพานใหม่-คูคต เพื่อให้ผู้มีรายได้น้อยถึงปานกลางมีที่อยู่เป็นของตนเองและเดินทางสะดวกในราคาที่สามารถรับภาระได้ รวม 820 หน่วย โดยมีทั้งอาคารชุด 4 ชั้น ทาวน์เฮาส์ 3 ชั้น และบ้านแฝด 2 ชั้น ใช้ระยะเวลาดําเนินงานตั้งแต่ธ.ค.61 -ธ.ค.64 มีราคาตั้งแต่ 860,000 – 3,500,000 บาท สําหรับการพิจารณานั้นจะเน้นให้ความสําคัญกับผู้มีรายได้น้อยที่อยู่ในระบบฐานข้อมูลการลงทะเบียนเพื่อสวัสดิการแห่งรัฐก่อนเป็นลําดับแรก เพื่อส่งเสริมคุณภาพชีวิตและช่วยเหลือดูแลได้อย่างตรงจุด สอดคล้องกับนโยบายเสริมสร้างความเสมอภาคและโอกาสการเข้าถึงบริการจากภาครัฐอย่างเท่าเทียมกัน และช่วยกระตุ้นภาคธุรกิจก่อสร้างสนับสนุนการพัฒนาเศรษฐกิจต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะรัฐมนตรีอย่างเป็นทางการนอกสถานที่ ครั้งที่ 9/2561 จังหวัดหนองคาย
วันพฤหัสบดีที่ 13 ธันวาคม 2561
การประชุมคณะรัฐมนตรีอย่างเป็นทางการนอกสถานที่ ครั้งที่ 9/2561 จังหวัดหนองคาย
นายอุตตม สาวนายน รัฐมนตรีว่าการกระทรวงอุตสาหกรรม ร่วมประชุม ณ มหาวิทยาลัยขอนแก่น วิทยาเขตหนองคาย
วันนี้ (13 ธันวาคม 2561) พลเอกประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 9/2561 โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และคณะรัฐมนตรี ร่วมประชุม ณ มหาวิทยาลัยขอนแก่น วิทยาเขตหนองคาย
รัฐบาลไทย-ข่าวทำเนียบรัฐบาล-กสร. จัดกิจกรรม Big Cleaning Day ถวายเป็นพระราชกุศลแด่ ร.10
วันศุกร์ที่ 27 กรกฎาคม 2561
กสร. จัดกิจกรรม Big Cleaning Day ถวายเป็นพระราชกุศลแด่ ร.10
​           กสร. ร่วมกับชุมชน จัดกิจกรรมบําเพ็ญประโยชน์ ทําความดีด้วยหัวใจ Big Cleaning Day ถวายแด่สมเด็จพระเจ้าอยู่หัวรัชกาลที่ 10 เนื่องในวันคล้ายวันพระราชสมภพ พร้อมปลูกต้นรวงผึ้งเพื่อเป็นสิริมงคลแก่ราษฎรในพื้นที่ ณ ศูนย์เด็กเล็กฯ นครปฐมละสมุทรปรากา
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 26 ก.ค. 2561 กสร. ได้จัดพิธี “ถวายพระพรเพื่อเทิดพระเกียรติและถวายเป็นพระราชกุศลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในวันคล้ายวันพระราชสมภพ 66 พรรษา 28 กรกฎาคม 2561 ณ ศูนย์เด็กเล็กวิทยาเขต สิรินธรราชวิทยาลัย ในพระราชูปถัมภ์ จังหวัดสมุทรปราการ และจังหวัดนครปฐม” โดยจัดกิจกรรมบําเพ็ญสาธารณประโยชน์ทําความดีด้วยหัวใจ Big Cleaning Day ทําความสะอาดบริเวณพื้นที่ภายในและบริเวณโดยรอบศูนย์เด็กเล็กฯ เพื่อร่วมกันรักษาสภาพแวดล้อมที่ดีภายในศูนย์ ตลอดจนชุมชนและศาสนสถานใกล้เคียง โดยมีผู้บริหาร ข้าราชการ เจ้าหน้าที่ ครู เด็กนักเรียนปฐมวัย เจ้าหน้าที่ตํารวจและประชาชนที่อยู่บริเวณใกล้เคียงเข้าร่วมทํากิจกรรมด้วย
อธิบดีกสร. กล่าวต่อไปว่า ในครั้งนี้ยังมีการวางพุ่มทอง พุ่มเงิน พานดอกไม้ และเปิดกรวยถวายพระพร หน้าพระฉายาลักษณ์ สมเด็จพระเจ้าอยู่หัวมหาวชิราลงกรณ บดินทรเทพยวรางกูร กล่าวคําถวายพระพร ร้องเพลงสรรเสริญพระบารมี และเพลงสดุดีจอมราชา และร่วมกันปลูกต้นไม้ประจําพระองค์ คือ ต้นรวงผึ้ง เนื่องจากมีดอกสีเหลือง ซึ่งเป็นสีประจําวันพระราชสมภพ และผลิดอกช่วงวันพระราชสมภพ เพื่อเป็นการแสดงความจงรักภักดีและเป็นสิริมงคลแก่ราษฎรในพื้นที่ต่อไป
รัฐบาลไทย-ข่าวทำเนียบรัฐบาล-กระทรวงสาธารณสุขห่วงประชาชนแนะใส่หน้ากากอนามัยให้ถูกที่ ถูกเวลา และล้างมือ ป้องกันการติดเชื้อไวรัสโคโรนาสายพันธุ์ใหม่ 2019 [กระทรวงสาธารณสุข]
วันเสาร์ที่ 14 มีนาคม 2563
กระทรวงสาธารณสุขห่วงประชาชนแนะใส่หน้ากากอนามัยให้ถูกที่ ถูกเวลา และล้างมือ ป้องกันการติดเชื้อไวรัสโคโรนาสายพันธุ์ใหม่ 2019 [กระทรวงสาธารณสุข]
กระทรวงสาธารณสุขห่วงประชาชนแนะใส่หน้ากากอนามัยให้ถูกที่ ถูกเวลา และล้างมือ ป้องกันการติดเชื้อไวรัสโคโรนาสายพันธุ์ใหม่ 2019 [กระทรวงสาธารณสุข]
วันนี้ (8 กุมภาพันธ์ 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า จากสถานการณ์การระบาดของเชื้อไวรัสโคโรนาสายพันธุ์ใหม่ 2019 ในช่วงนี้ กระทรวงสาธารณสุขมีความห่วงใยประชาชน จึงได้มีการเผยแพร่ข้อมูลให้ความรู้แก่ประชาชนอย่างต่อเนื่องในรูปแบบต่างๆ หนึ่งในกิจกรรมที่กระทรวงสาธารณสุขได้ดําเนินการ คือ การรณรงค์ให้ความรู้เกี่ยวกับการป้องกันตนเองให้ห่างไกลจากการติดเชื้อไวรัสโคโรนาสายพันธุ์ใหม่ 2019 พร้อมกับการแจกหน้ากากอนามัยและเจลล้างมือให้แก่ประชาชนในบริเวณต่างๆในเขตกรุงเทพฯ หลายจุดที่สําคัญเพื่อให้ประชาชนมีความตระหนักรู้ในการป้องกันตนเองและคนในครอบครัว ตลอดจนชุมชน ให้ห่างไกลจากการติดเชื้อ ซึ่งการจัดกิจกรรมดังกล่าวได้มีการนําบุคลากรทางการแพทย์จากหน่วยงานต่างๆ ในสังกัดกระทรวงสาธารณสุขร่วมกิจกรรมรณรงค์ในทุกครั้ง เพื่อให้ประชาชนมีความมั่นใจในการดูแลสุขภาพประชาชนของกระทรวงสาธารณสุข
นายแพทย์สมศักดิ์ อรรฆศิลป์ อธิบดีกรมการแพทย์ กล่าวเพิ่มเติมว่า กระทรวงสาธารณสุข ได้มีการรณรงค์ให้ประชาชนใส่หน้ากากอนามัยมาอย่างต่อเนื่อง จึงขอเน้นย้ําการใส่หน้ากากอนามัยที่ถูกต้อง คือ สําหรับบุคคลทั่วไปที่ไม่ได้เป็นผู้ป่วย และไม่ได้อยู่ที่ในที่ชุมชน เช่น อยู่ในบ้านตนเอง หรือสถานที่ที่ไม่มีผู้ที่เจ็บป่วย สถานที่โล่งแจ้ง ก็ไม่ต้องใส่หน้ากากอนามัย แต่สําหรับผู้ป่วยหรือบุคคลที่ต้องไปในสถานที่ชุมชนหรือสถานที่ที่มีคนแออัดรวมถึงการโดยสารยานพาหนะสาธารณะ เช่น รถตู้ รถแท็กซี่ รถเมล์ หรือรถบัส สถานพยาบาล สถานที่เสี่ยงต่างๆ ควรสวมหน้ากากอนามัยทุกครั้ง
ทั้งนี้ ขอแนะนําการดูแลรักษาตัวเองให้ปลอดภัยจากไวรัสโคโรนาเพิ่มเติมด้วยการกินอาหารร้อนที่ปรุงสุก ใช้ช้อนกลาง หมั่นล้างมือบ่อยๆ หากปฏิบัติตัวเช่นนี้ก็จะห่างไกลจากการติดเชื้อโรคต่างๆได้เป็นอย่างดี
************************** 8 กุมภาพันธ์ 2563